"الأغاني العالقة"، زي ما بيسموها ناس. أغاني بتعلق في دماغك وتلف وتدور، ساعات لأيام، وساعات لشهور. من غير سبب واضح، متقدرش تمنع نفسك من دندنة أو غناء أغنية ل Lady Gaga.

بالنسبة لعالم النفس، أكتر حاجة مثيرة للاهتمام في الأغاني العالقة إنها بتبين جزء من عقلنا خارج عن سيطرتنا خالص. الأغاني العالقة دي بتيجي من غير إذن ومبترضاش تمشي لما نقولها. دي طفيليات عايشة في جزء من عقولنا.

لو عندك أغنية عالقة، ممكن تتعرض لهجوم منها لمجرد إن حد يجيب سيرة الأغنية، من غير ما حتى تسمعها. ده بيثبت إن الأغاني العالقة دي جزء من الذاكرة طويلة المدى. البني آدمين عندهم "أذن داخلية"، بتستخدمها مثلاً لتفتكر أرقام التليفونات. لما بتتصاب بالأغاني العالقة، بدل ما تراجع خططك لليوم، أو قوايم الحاجات اللي عايز تفتكرها، الأذن الداخلية بتعلق في كام نوتة موسيقية أو كام جملة من أغنية. جزء مننا عادةً مبنفكرش فيه، المفروض يعمل اللي احنا عايزينه، اتقلب ضدنا، وبيزعجنا بطلب احنا معملناهوش. العقل ده عالم داخلي احنا معندناش معرفة كاملة بيه، ولا سيطرة عليه.

لحسن الحظ، علم النفس ممكن يقدم شوية نصايح للتعامل مع العقل الخارج عن السيطرة. فكر في مشكلة "متفكرش في الدب الأبيض" المشهورة، اللي بتقولك حاول متفكرش في الدببة البيضا، أو اعمل حاجة تانية، عشان تتجنب التفكير في الدب الأبيض وعدم التفكير فيه. بالنسبة للأغاني العالقة، الحل ممكن يكون نفس الحاجة. أذننا الداخلية اتصابت بأغنية عالقة. ده جزء مش تحت سيطرتنا، فمجرد إننا نبعت تعليمات "اسكت" مش هيفيد كتير (واتأكد إنه بيخلي الموضوع أسوأ). الأفضل إننا نشغل الأذن الداخلية في مهمة تانية. لو دماغك متسممة بأغنية Toxic بتاعة Brittany Spears مثلاً، حاول تغني Can't Get You out Of My Head بتاعة Kylie Minogue. قولي لو نجحت!
حسب المقال، الأغاني العالقة هي    _   .
أغاني بتفضل تلف في دماغنا دود عايش في جزء من مخنا أغاني لمطربين بوب زي Lady Gaga طفيليات تحت سيطرتنا بوضوح